
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                                                      Bucureşti, 30.03.2011
                                          PL-x 724/2010


     R A P O R T  
asupra Proiectului de Lege privind aprobarea Ordonanţei Guvernului nr.26/2010 pentru modificarea şi completarea Legii nr.123/2006 privind statutul personalului din serviciile de probaţiune
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond,  cu proiectul de Lege privind aprobarea Ordonanţei Guvernului nr.26/2010 pentru modificarea şi completarea Legii nr.123/2006 privind statutul personalului din serviciile de probaţiune, trimis cu adresa nr. PL-x 724/2010 din 24 noiembrie 2010, înregistrat sub nr.31/1093 din             25 noiembrie 2010.
Senatul, în calitate de primă Cameră  sesizată, a adoptat proiectul de lege în şedinţa din data de 17 noiembrie 2010.

Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 1076 din 25 august 2010.
Comisia pentru muncă şi protecţie socială a avizat favorabil proiectul de lege în şedinţa din 8 decembrie 2010 în forma prezentată de Senat.
Comisia pentru drepturile omului, culte şi problemele minorităţilor naţionale a avizat favorabil proiectul de lege în şedinţa din 14 decembrie 2010.
Proiectul de lege are ca obiect de reglementare aprobarea Ordonanţei Guvernului nr.26/2010 pentru modificarea şi completarea Legii nr.123/2006 privind statutul personalului din serviciile de probaţiune, în sensul eliminării unor erori de reglementare, precum şi îmbunătăţirea reglementării în materia formării profesionale a personalului de probaţiune, a procedurii cercetării disciplinare, precum şi a regimului incompatibilităţilor, interdicţiilor şi conflictului de interese.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat această iniţiativă legislativă în şedinţa din 30 martie 2011. 
La şedinţa Comisiei juridice, de disciplină şi imunităţi au fost prezenţi 13 deputaţi din totalul de 22 membri ai acesteia. 

La dezbatere au participat, în calitate de invitaţi din partea Ministerului Justiţiei doamna Lidia Barac, secretar de stat şi doamna Evelina Denisa Obersterescu - Direcţia de probaţiune – consilier juridic.
În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului Lege privind aprobarea Ordonanţei Guvernului nr.26/2010 pentru modificarea şi completarea Legii nr.123/2006 privind statutul personalului din serviciile de probaţiune cu amendamentele admise, care sunt redate în ANEXA la prezentul raport. 
În raport cu obiectul său, proiectul de lege face parte din categoria legilor ordinare. 

                                 PREŞEDINTE,                                     SECRETAR,                                                                                                 

 

                                  Daniel BUDA                            Gabriel ANDRONACHE                                      

Expert,
Roxana David
      ANEXĂ
AMENDAMENTE ADMISE:
	Nr.  crt.
	Ordonanţa Guvernului nr.26/2010 pentru modificarea şi completarea Legii nr. 123/2006 privind statutul personalului din serviciile de probaţiune
	Textul Senatului
	Amendamente
	Motivare

	1. 
	
	Lege privind aprobarea Ordonanţei Guvernului nr.26/2010 pentru modificarea şi completarea Legii nr.123/2006 privind statutul personalului din serviciile de probaţiune

	Nemodificat


	

	2. 
	
	Articol unic. – Se aprobă Ordonanţa Guvernului nr. 26 din 25 august 2010 pentru modificarea şi completarea Legii nr.123/2006 privind statutul personalului din serviciile de probaţiune, adoptată în temeiul art. 1 pct. V din Legea nr. 138/2010 privind abilitarea Guvernului de a emite ordonanţe, publicată în Monitorul Oficial al României, Partea I, nr. 613 din 30 august 2010

	Nemodificat


	

	3. 
	Ordonanţă pentru modificarea şi completarea Legii nr. 123/2006 privind statutul personalului din serviciile de probaţiune


	
	Nemodificat


	

	4. 
	Art. I

123/2006Legea nr.  privind statutul personalului din serviciile de probaţiune, publicată în Monitorul Oficial al României, Partea I, nr. 407 din 10 mai 2006, se modifică şi se completează după cum urmează:


	
	Art. I.- Nemodificat


	

	5. 
	1.Titlul actului normativ se modifică şi va avea următorul cuprins:

"Lege privind statutul personalului de probaţiune"


	
	1.Titlul se modifică şi va avea următorul cuprins:

Lege privind statutul personalului de specialitate specific serviciilor de probaţiune

Autor: Comisia juridică
	Pentru corelare cu norma propusă la art. I pct.2 referitor la art. 1

	6. 
	2.La articolul 1, alineatul (1) se modifică şi va avea următorul cuprins:
(1) Prezenta lege reglementează statutul personalului de specialitate specific sistemului de probaţiune, denumit în continuare personal de probaţiune."
"Art. 1. - 

	
	2.Alineatul (1) al articolului 1 se modifică  şi va avea următorul cuprins:

Art. 1.- (1) Prezenta lege reglementează statutul personalului de specialitate specific serviciilor de probaţiune, denumit în continuare personal de probaţiune.

 Autor: Comisia juridică

	În acord cu cerinţele de tehnică legislativă.

Pentru corelare cu amendamentul adoptat la titlul legii.

	7. 
	3.Articolul 7 se modifică şi va avea următorul cuprins:

(1) Personalul din serviciile de probaţiune se compune din:
"Art. 7. - 
a) consilieri de probaţiune;

b) şefi ai serviciilor de probaţiune, denumiţi în continuare şefi serviciu;

c) inspectori de probaţiune, care îşi desfăşoară activitatea în cadrul direcţiei de specialitate.

(2) Consilierii de probaţiune şi inspectorii de probaţiune exercită funcţii de execuţie."

	
	3.Nemodificat

"Art.7 - (1) Personalul de probaţiune se compune din:

a) Nemodificat

b) Nemodificat

c) inspectori de probaţiune, personal de execuţie cu atribuţii de control a activităţii serviciilor de probaţiune, care îşi desfăşoară activitatea în cadrul direcţiei de specialitate.

(2) Consilierii de probaţiune exercită funcţii de execuţie.

(3) Directorul Direcţiei de probaţiune poate fi numit de ministrul justiţiei din rândul personalului de probaţiune menţionat la alin. (1) lit. a)- c). "
Autor: Comisia juridică


	Prezentarea structurii de personal prin prisma locului în care  acesta îşi desfăşoară activitatea, precum şi prin prisma atribuţiilor aduce un plus de precizie şi de claritate textului de lege. 

Specificarea faptului că inspectorii de probaţiune au atribuţii de control, deşi sunt personal de execuţie, este necesară pentru a evidenţia, pe de o parte faptul că cea mai importantă dintre atribuţiile acestora prevăzute de art. 18 din lege este cea de control a activităţii serviciilor de probaţiune, iar pe de altă parte pentru a conferi autoritatea necesară inspectorului de probaţiune în desfăşurarea activităţii de inspectare, având în vedere că inspectorii de probaţiune sunt abilitaţi să controleze nu doar activitatea personalului de execuţie din cadrul serviciilor de probaţiune (consilierii de probaţiune), ci şi activitatea şefilor serviciilor care exercită o funcţie de conducere.

Introducerea în legea statutară a unei prevederi referitoare la directorul Direcţiei de Probaţiune este necesară având în vedere faptul că posibilitatea de ocupare a acestei funcţii de către personalul de probaţiune este prevăzută numai de legea de organizare şi funcţionare, precum şi de legea de salarizare. Astfel art. 6 alin (1) din O.G. nr. 92/2000 aprobată cu modificări şi completări prin Legea nr. 129/2002 precizează: coordonarea activităţii de reintegrare socială a infractorilor şi de supraveghere a executării sancţiunilor neprivative de libertate se realizează de către Direcţia de probaţiune din cadrul Ministerului Justiţiei, condusă de un director numit, potrivit legii, prin ordin al ministrului justiţiei. Pe de altă parte, în cuprinsul Anexei nr. VI, secţiunea a VII-a, art. 35 din Legea-cadru nr. 330/2009 privind salarizarea unitară a personalului plătit din fonduri publice se prevede că personalul de probaţiune se compune din consilieri de probaţiune, şefi ai serviciilor de probaţiune, inspectori de probaţiune şi directorul Direcţiei de probaţiune.

	8. 
	4.Articolul 8 se modifică şi va avea următorul cuprins:

(1) După criteriul vechimii în probaţiune, funcţia de consilier de probaţiune are 4 grade profesionale, după cum urmează:
"Art. 8. - 
a) consilieri de probaţiune debutanţi;

b) consilieri de probaţiune gradul III - vechime în probaţiune de la un an la 4 ani;

c) consilieri de probaţiune gradul II - vechime în probaţiune de la 4 ani la 6 ani;

d) consilieri de probaţiune gradul I - vechime în probaţiune peste 6 ani.

(2) Fiecare grad profesional corespunde unui nivel al salariului stabilit prin legea de salarizare.
(3) Prin vechimea în probaţiune se înţelege vechimea dobândită prin desfăşurarea activităţii în sistemul de probaţiune, în funcţiile de consilier de reintegrare socială şi supraveghere a executării sancţiunilor neprivative de libertate, consilier de protecţie a victimelor şi reintegrare socială a infractorilor, consilier de probaţiune, şef al serviciului de reintegrare socială a infractorilor şi supraveghere a executării sancţiunilor neprivative de libertate, şef al serviciului de protecţie a victimelor şi reintegrare socială a infractorilor, şef al serviciului de probaţiune, inspector de reintegrare socială a infractorilor şi supraveghere a executării sancţiunilor neprivative de libertate, inspector de protecţie a victimelor şi reintegrare socială a infractorilor, inspector de probaţiune sau, după caz, de director al direcţiei de specialitate.

(4) Prin vechime în specialitate se înţelege vechimea în specialitatea diplomei de licenţă."

	
	4.Nemodificat


	

	9. 
	5.Articolul 10 se modifică şi va avea următorul cuprins:

(1) Consilierul de probaţiune debutant este persoana cu vechime în specialitate mai mică de un an la data numirii în funcţie, care îndeplineşte un an de stagiu până la definitivare.
"Art. 10. - 
(2) Consilierii de probaţiune definitivi se împart în 3 grade profesionale, potrivit art. 8 alin. (1) lit. b)- d).

(3) Persoanele care la data angajării au cel puţin un an vechime în specialitate vor fi încadrate pe funcţia de consilier de probaţiune gradul III.

(4) Persoanele încadrate în condiţiile alin. (3) se pot înscrie la examenul pentru promovarea în gradul profesional următor după ce împlinesc 4 ani de vechime în probaţiune.

(5) În cazul în care persoana a mai exercitat anterior funcţii în sistemul de probaţiune şi a părăsit sistemul din motive neimputabile, în situaţia reangajării beneficiază de recunoaşterea vechimii în probaţiune."

	
	5.Nemodificat


	

	10. 
	6.La articolul 11, alineatul (4) se modifică şi va avea următorul cuprins:
"(4) Activitatea consilierului de probaţiune debutant este îndrumată de către şeful serviciului de probaţiune sau de către consilierul de probaţiune care îndeplineşte activităţi de supervizare."

	
	6.Alineatul (4) al articolului 11 se modifică  şi va avea următorul cuprins:

Autor: Comisia juridică

(4) Nemodificat


	În acord cu cerinţele de tehnică legislativă.


	11. 
	7.După articolul 13 se introduce un nou articol, articolul 131, cu următorul cuprins:
(1) Pentru a ocupa funcţia de şef serviciu, persoana trebuie să îndeplinească cumulativ următoarele condiţii:
"Art. 131. - 
a) să aibă o vechime în probaţiune de cel puţin 3 ani;

b) să nu fi fost sancţionată disciplinar în ultimii 2 ani, prin aplicarea uneia dintre sancţiunile disciplinare prevăzute la art. 74 alin. (1) lit. b)- e);

c) să fi obţinut calificativele «bine» sau «foarte bine» la evaluările performanţelor profesionale din ultimii 2 ani;

d) să fi promovat concursul organizat în condiţiile art. 21.

(2) Numirea în funcţia de şef serviciu se face prin ordin al ministrului justiţiei, pe un mandat de 4 ani, cu posibilitatea reînvestirii în condiţiile prevăzute la alin. (1) lit. b), c) şi d).

(3) La încetarea mandatului funcţiei de şef serviciu, persoana revine pe funcţia de consilier de probaţiune.

(4) Mandatul prevăzut la alin. (2) se prelungeşte de drept până la momentul numirii în funcţia de şef serviciu a candidatului declarat admis în urma concursului organizat în acest sens.

(5) În situaţia în care niciun candidat nu a fost declarat admis la concurs, funcţia de şef serviciu rămâne vacantă.

(6) Pe perioada vacantării sau a vacantării temporare a funcţiei de şef serviciu, atribuţiile specifice funcţiei de conducere vor fi exercitate, prin delegare, de către un consilier de probaţiune desemnat conform unei proceduri aprobate prin ordin al ministrului justiţiei."


	
	7.După articolul 13 se introduce un nou articol, art. 131 cu următorul cuprins:

Autor: Comisia juridică

Art. 131.- Nemodificat


	În acord cu cerinţele de tehnică legislativă.


	12. 
	8.La articolul 15, după alineatul (5) se introduce un nou alineat, alineatul (6), cu următorul cuprins:
"(6) Împotriva ordinului de revocare din funcţie se poate face contestaţie la instanţa judecătorească competentă, potrivit legii."


	
	8.După alineatul (5) al articolului 15 se introduce un nou alineat, alin. (6) cu următorul cuprins:

Autor: Comisia juridică

(6) Nemodificat


	În acord cu cerinţele de tehnică legislativă.


	13. 
	9.Articolul 16 se modifică şi va avea următorul cuprins:

(1) Inspectorii de probaţiune sunt numiţi în funcţie prin ordin al ministrului justiţiei, din rândul consilierilor de probaţiune gradele profesionale II-I, ţinându-se seama de calităţile profesionale, abilităţile de comunicare, tactul în relaţiile de serviciu, integritate şi obiectivitate, precum şi de capacitatea de gestionare a situaţiilor de criză.
"Art. 16. - 
(2) Pentru a fi numită în funcţia de inspector de probaţiune, persoana trebuie să îndeplinească cumulativ următoarele condiţii:

a) să nu fi fost sancţionată disciplinar în ultimii 2 ani, prin aplicarea uneia dintre sancţiunile disciplinare prevăzute la art. 74 alin. (1) lit. b)-e);

b) să fi obţinut calificativele «bine» sau «foarte bine» la evaluările performanţelor profesionale din ultimii 2 ani;

c) să fi promovat concursul organizat în condiţiile art. 21."


	
	9.Nemodificat


	

	14. 
	10.La articolul 17, alineatul (1) se modifică şi va avea următorul cuprins:
(1) După criteriul vechimii în probaţiune, funcţia de inspector de probaţiune are două grade profesionale, după cum urmează:
"Art. 17. - 
a) inspector de probaţiune gradul II, cu o vechime în probaţiune de la 4 ani la 6 ani;

b) inspector de probaţiune gradul I, cu o vechime în probaţiune de peste 6 ani."


	
	10.Alineatul (1) al articolului 17 se modifică  şi va avea următorul cuprins:

Autor: Comisia juridică

Art. 17.- Nemodificat


	În acord cu cerinţele de tehnică legislativă.


	15. 
	11.După articolul 20 se introduce un nou articol, articolul 201, cu următorul cuprins:

(1) Cetăţeanul unui stat membru al Uniunii Europene sau al Spaţiului Economic European care a dobândit calitatea de consilier de probaţiune în statul membru de origine sau de provenienţă poate solicita recunoaşterea calificării sale profesionale.
"Art. 201. - 
(2) În vederea recunoaşterii calificării profesionale, solicitantul va trebui să susţină un test de verificare a cunoştinţelor de limbă română şi o probă de aptitudini.

(3) Procedura de testare a cunoştinţelor de limbă română şi de desfăşurare a probei de aptitudini, precum şi modalitatea de repartizare pe o funcţie vacantă se stabilesc prin regulament aprobat prin ordin al ministrului justiţiei.

(4) Persoana căreia i s-a recunoscut calificarea profesională în condiţiile alin. (1)-(3) va fi încadrată pe gradul profesional corespunzător vechimii în calificarea recunoscută.

(5) Persoana prevăzută la alin. (4) care exercită profesia de consilier de probaţiune în România are toate drepturile şi obligaţiile prevăzute de lege pentru această profesie.

200/2004(6) Prevederile prezentului articol se completează cu dispoziţiile Legii nr.  privind recunoaşterea diplomelor şi calificărilor profesionale pentru profesiile reglementate din România, cu modificările şi completările ulterioare.

(7) Dispoziţiile prezentului articol sunt aplicabile şi cetăţenilor Confederaţiei Elveţiene."


	
	11.După articolul 20 se introduce un nou articol, art. 201 cu următorul cuprins:

Autor: Comisia juridică

Art. 201.- Nemodificat


	În acord cu cerinţele de tehnică legislativă.


	16. 
	12.Articolul 21 se modifică şi va avea următorul cuprins:

Condiţiile de organizare şi desfăşurare a concursurilor pentru numirea în funcţiile de inspector de probaţiune şi şef al serviciului de probaţiune se stabilesc prin regulament aprobat prin ordin al ministrului justiţiei."
"Art. 21. - 

	
	12.Nemodificat


	

	17. 
	13.Articolul 23 se modifică şi va avea următorul cuprins:

Data, locul, precum şi tematica examenului de definitivare în funcţie se publică pe pagina electronică a Ministerului Justiţiei şi se afişează la sediul serviciilor de probaţiune, cu cel puţin 60 de zile înainte de data organizării acestuia."
"Art. 23. - 

	
	13.Nemodificat


	

	18. 
	Art. 24

(2) Proba teoretică are ca obiect testarea cunoştinţelor în materie, cuprinzând: metodologia activităţii de protecţie a victimelor, instituţii de drept penal şi procedură penală, criminologie, dezvoltare instituţională şi cooperare instituţională, informatică socială, sănătate mentală şi infracţiune, problema dependenţei, sociologie aplicată şi psihologia dezvoltării.
(text din Legea nr. 123/2006 privind statutul personalului din serviciile de probaţiune)
	
	14.Alineatul (2) al articolului 24 se modifică  şi va avea următorul cuprins:

"(2) Proba teoretică are ca obiect testarea cunoştinţelor în materie, cuprinzând: metodologia activităţii de probaţiune şi protecţie a victimelor, instituţii de drept penal şi procedură penală, criminologie, dezvoltare instituţională şi cooperare instituţională, informatică socială, sănătate mentală şi infracţiune, problema dependenţei, sociologie aplicată şi psihologia dezvoltării."
Autor: Comisia juridică


	Modificarea este necesară având în vedere existenţa unei necorelări între conţinutul art. 11 alin. (3) lit. a) şi art. 24 din lege în sensul că acest din urmă articol nu cuprinde metodologia de probaţiune printre domeniile din care vor fi testaţi consilierii de probaţiune în cadrul probei teoretice a examenului de definitivare. Conform art. 11 alin. (3) lit. a), domeniul probaţiunii este unul dintre domeniile pe care consilierii de probaţiune debutanţi au obligaţia să îl aprofundeze în perioada stagiului, neregăsindu-se însă şi printre domeniile din care vor fi testate cunoştinţele în cadrul examenului de definitivare, după încheierea perioadei de stagiu.



	19. 
	14.Articolul 25 se modifică şi va avea următorul cuprins:

Condiţiile de organizare şi desfăşurare a examenului de definitivare în funcţie se stabilesc prin regulament aprobat prin ordin al ministrului justiţiei."
"Art. 25. - 

	
	15.Nemodificat


	

	20. 
	15.Articolul 27 se modifică şi va avea următorul cuprins:

(1) Rezultatele examenului de definitivare în funcţie se publică pe pagina electronică a Ministerului Justiţiei şi se afişează la sediul serviciilor de probaţiune, întocmindu-se un proces-verbal privind data şi ora afişării acestora."Art. 27. - 
(2) Candidaţii nemulţumiţi de rezultate pot formula contestaţie la Ministerul Justiţiei, în termen de 48 de ore de la afişarea rezultatelor pe pagina electronică a Ministerului Justiţiei.

(3) Contestaţiile se soluţionează în termen de 10 zile lucrătoare de la primirea acestora, iar rezultatele se publică pe pagina electronică a Ministerului Justiţiei şi se afişează la sediul serviciilor de probaţiune."

	
	16.Nemodificat


	

	21. 
	16.La articolul 28, alineatul (2) se modifică şi va avea următorul cuprins:
"(2) Neprezentarea nejustificată a consilierilor de probaţiune debutanţi la examenul de definitivare în funcţie sau respingerea acestora la două sesiuni atrage eliberarea din funcţie."


	
	17.Alineatul (2) al articolului 28 se modifică  şi va avea următorul cuprins: 

Autor: Comisia juridică

(2) Nemodificat


	În acord cu cerinţele de tehnică legislativă.


	22. 
	17.Articolul 30 se modifică şi va avea următorul cuprins:

Promovarea în gradele I şi II a personalului serviciilor de probaţiune, precum şi promovarea în gradul I a inspectorilor de probaţiune se fac pe bază de examen, în raport cu vechimea în probaţiune, competenţa profesională şi cu rezultatele obţinute în activitate, dovedite pe baza evaluării anuale a performanţelor profesionale.""Art. 30. - 

	
	18.Nemodificat


	

	23. 
	18.La articolul 31, alineatul (1) se modifică şi va avea următorul cuprins:
(1) Vechimea în probaţiune necesară pentru prezentarea la examenul de promovare în grade profesionale este cea prevăzută la art. 8 şi 17."
"

	
	19.Alineatul (1) al articolului 31 se modifică  şi va avea următorul cuprins:

Autor: Comisia juridică

(1) Nemodificat


	În acord cu cerinţele de tehnică legislativă.


	24. 
	19.Articolul 32 se modifică şi va avea următorul cuprins:

Data şi locul susţinerii examenului de promovare, precum şi tematica, actele necesare înscrierii, termenul de depunere a acestora se publică pe pagina electronică a Ministerului Justiţiei şi se afişează la sediul serviciilor de probaţiune cu cel puţin 60 de zile înainte de data organizării acestuia."
"Art. 32. - 

	
	20.Nemodificat


	

	25. 
	20.Articolul 33 se modifică şi va avea următorul cuprins:

(1) Condiţiile de organizare şi desfăşurare a examenului de promovare în grade profesionale se stabilesc prin regulament aprobat prin ordin al ministrului justiţiei.
"Art. 33. - 
(2) Prevederile art. 29 alin. (1) se aplică în mod corespunzător."


	
	21.Nemodificat


	

	26. 
	21.Articolul 34 se abrogă.

	
	22.Nemodificat


	

	27. 
	Art. 35.- (1) Evaluarea performanţelor profesionale ale personalului din serviciile de probaţiune se face anual.
(text din Legea nr. 123/2006 privind statutul personalului din serviciile de probaţiune)
	
	23.Articolul 35 se modifică şi va avea următorul cuprins:
"Art. 35 - (1) Evaluarea performanţelor profesionale ale personalului de probaţiune definitiv se face anual. "

Autor: Comisia juridică


	În cazul consilierilor debutanţi nu este necesară realizarea evaluării anuale a performanţelor profesionale, aceştia având obligaţia de a se forma în perioada stagiului, care se va finaliza cu examenul de definitivare în funcţie. În perioada stagiului, consilierilor debutanţi li se cere să-şi formeze abilităţi de bază, motiv pentru care este inoportun să vorbim în acelaşi timp şi de evaluarea performanţelor profesionale, raportat la aceeaşi perioadă.

	28. 
	22.Articolul 38 se modifică şi va avea următorul cuprins:

(1) Formarea profesională a personalului din serviciile de probaţiune se realizează prin următoarele forme:"Art. 38. - 
a) participarea la cursuri organizate de Ministerul Justiţiei sau la alte cursuri de formare profesională în domeniu;
b) stagii profesionale de adaptare la cerinţele postului;

c) stagii de practică şi specializare;

d) procesul de supervizare.

(2) Personalul de probaţiune beneficiază de formare iniţială după numirea în funcţie."


	
	24.Nemodificat


	

	29. 
	23.După articolul 38 se introduc trei noi articole, art. 381, art. 382 şi art. 383, cu următorul cuprins:

(1) Formarea personalului de probaţiune se realizează cu precădere prin intermediul formatorilor din sistemul de probaţiune, care pot colabora, atunci când este cazul, cu alţi specialişti în domeniu.
"Art. 381. - 
(2) Formatorii sunt persoane care îşi desfăşoară activitatea în cadrul sistemului de probaţiune şi sunt desemnaţi de Direcţia de probaţiune pe baza unei proceduri de selecţie aprobate prin ordin al ministrului justiţiei.

(3) Pentru îndeplinirea rolului de formator, persoana desemnată va fi remunerată prin raportare la salariul de bază stabilit potrivit legii, proporţional cu numărul de ore lucrate în calitate de formator.

(1) Supervizarea, ca proces de formare internă iniţială şi continuă a personalului de probaţiune, contribuie la îmbunătăţirea şi menţinerea abilităţilor profesionale, în vederea adaptării la standardele de lucru în domeniul probaţiunii.
Art. 382.- 
(2) Activitatea de supervizare se realizează de consilieri de probaţiune desemnaţi prin ordin al ministrului justiţiei.

(3) Procedura de selecţie a consilierilor de probaţiune care îndeplinesc activităţi de supervizare, precum şi condiţiile de organizare şi desfăşurare a activităţii de supervizare se stabilesc prin metodologie aprobată prin ordin al ministrului justiţiei.

(4) Activitatea consilierilor de probaţiune care exercită atribuţii de supervizare este evaluată o dată la 4 ani de o comisie specială stabilită conform metodologiei de supervizare, în vederea menţinerii calităţii de supervizor de practică.

(5) Calitatea de supervizor de practică poate fi retrasă de ministrul justiţiei, la propunerea directorului direcţiei de specialitate, în condiţiile stabilite prin metodologia activităţii de supervizare.

În domeniul formării profesionale, consilierii de probaţiune care îndeplinesc activităţi de supervizare exercită, în principal, următoarele atribuţii:
Art. 383.- 
a) pregătirea iniţială şi supervizarea individuală a consilierilor nou-angajaţi;

b) supervizarea individuală a consilierilor de probaţiune care revin în serviciu după o absenţă mai mare de un an;
c) supervizarea consilierilor de probaţiune care solicită în mod expres includerea în procesul de supervizare;

d) supervizarea consilierilor de probaţiune care obţin calificativul «slab» sau «foarte slab» la evaluarea performanţelor profesionale individuale ale personalului de probaţiune;

e) organizarea activităţii de formare la nivelul serviciului de probaţiune prin derularea unor cursuri de pregătire pe diferite teme, în acord cu nevoile de formare ale personalului."


	
	25.Nemodificat

Art. 381. - Nemodificat

Art. 382.- Nemodificat

Art. 383.- Nemodificat

"a) pregătirea iniţială şi supervizarea consilierilor nou-angajaţi;

b) supervizarea  consilierilor de probaţiune care revin în serviciu după o absenţă mai mare de un an; "
Autor: Comisia juridică
c) Nemodificat
d) Nemodificat

e) Nemodificat

 "f) contribuie la evaluarea anuală a performanţelor profesionale ale personalului de probaţiune care a fost supervizat; "
Autor: Comisia juridică


	Supervizarea individuală a consilierilor de probaţiune este doar una dintre formele supervizării. Actuala formulare restrânge din punct de vedere metodologic activitatea consilierului de probaţiune desemnat supervizor. De asemenea, participarea consilierului cu atribuţii de supervizare în procesul de pregătire profesională a consilierilor, precum şi oferirea de sprijin şi îndrumare personalului de probaţiune în îndeplinirea atribuţiilor specifice, îl învesteşte pe acesta cu autoritatea necesară pentru a se implica în procesul de evaluare a personalului, alături de şeful serviciului, în condiţiile care vor fi stabilite în regulamentul privind evaluarea performanţelor profesionale ale personalului de probaţiune.


	30. 
	24.La articolul 39, alineatele (3), (4) şi (5) se modifică şi vor avea următorul cuprins:
"(3) În situaţia în care personalul de probaţiune urmează să fie inclus în programe de formare profesională, pe cheltuiala angajatorului, Ministerul Justiţiei poate solicita asumarea de către beneficiarul programului de formare a unui angajament scris.
(4) Prin angajamentul prealabil scris prevăzut la alin. (3) se stabileşte, cu luarea în considerare a costurilor şi a duratei formării, termenul pentru care persoana se obligă să îşi desfăşoare activitatea în cadrul sistemului de probaţiune, ulterior formării.

(5) În cazul în care persoana este eliberată din funcţie înainte de expirarea termenului stabilit potrivit alin. (4), din iniţiativa sa ori din motive care îi sunt imputabile, aceasta va suporta integral cheltuielile de şcolarizare şi celelalte cheltuieli de participare."


	
	26.Alineatele (3), (4) şi (5) ale articolului 39 se modifică  şi vor avea următorul cuprins:

Autor: Comisia juridică

(3) Nemodificat

(4) Nemodificat

(5) Nemodificat


	În acord cu cerinţele de tehnică legislativă.


	31. 
	25.La articolul 40, după alineatul (4) se introduce un nou alineat, alin. (5), cu următorul cuprins:
"(5) Personalul de probaţiune poate fi delegat într-o funcţie de conducere, cu acordul acestuia. Pe perioada delegării într-o funcţie de conducere, persoana beneficiază de toate drepturile prevăzute de lege pentru funcţia în care este delegată."

	
	27.După alineatul (4) al articolului 40 se introduce un nou alineat, alin. (5) cu următorul cuprins:

Autor: Comisia juridică

(5) Nemodificat


	În acord cu cerinţele de tehnică legislativă.


	32. 
	26.La articolul 41, alineatele (1) şi (2) se modifică şi vor avea următorul cuprins:

(1) Detaşarea consilierilor de probaţiune se dispune în interesul serviciului în care urmează să îşi desfăşoare activitatea persoana, la propunerea directorului direcţiei de specialitate, pentru o perioadă de cel mult un an.
"Art. 41. - 
(2) Detaşarea poate fi prelungită pentru motive obiective, care impun prezenţa persoanei la serviciul la care s-a dispus detaşarea, cu acordul acesteia, din 6 în 6 luni. Dacă nu există acordul persoanei, durata maximă a detaşării este de un an."


	
	28.Nemodificat


	

	33. 
	27.La articolul 41, alineatele (4) şi (5) se abrogă.

	
	29.Alineatele (4) şi (5)  ale articolului 41 se abrogă.
Autor: Comisia juridică


	

	34. 
	28.Articolul 43 se modifică şi va avea următorul cuprins:

(1) Transferul personalului din serviciile de probaţiune între serviciile de probaţiune se aprobă, la cererea acestuia, de ministrul justiţiei, cu avizul directorului Direcţiei de probaţiune şi al şefilor serviciilor de probaţiune implicate.
"Art. 43. - 
(2) Transferul se face într-o funcţie echivalentă cu funcţia deţinută.
(3) Prin excepţie de la prevederile alin. (2), inspectorul de probaţiune poate fi transferat, la cerere, pe funcţia de consilier de probaţiune, cu respectarea prevederilor alin. (1).

(4) Inspectorul de probaţiune transferat pe o funcţie de consilier de probaţiune va fi încadrat pe gradul de consilier de probaţiune corespunzător vechimii în probaţiune."


	
	30.Nemodificat


	

	35. 
	29.Articolul 44 se modifică şi va avea următorul cuprins:

(1) Delegarea, detaşarea şi transferul se dispun prin ordin al ministrului justiţiei. Delegarea şi detaşarea se revocă prin ordin al ministrului justiţiei.
"Art. 44 . - 
(2) Condiţiile şi procedura delegării, detaşării şi transferului se stabilesc prin regulament aprobat prin ordin al ministrului justiţiei."


	
	31.Nemodificat

"(1) Delegarea, detaşarea şi transferul se dispun prin ordin al ministrului justiţiei. Încetarea delegării şi detaşării se dispune prin ordin al ministrului justiţiei."
Autor: Comisia juridică

(2) Nemodificat


	Pentru utilizarea unei terminologii juridice riguroase, modificarea articolului vizează înlocuirea sintagmei revocare a delegării/detaşării cu încetarea delegării/detaşării.

	36. 
	30. La capitolul IV, titlul secţiunii a 2-a se modifică şi va avea următorul cuprins:

"Suspendarea raporturilor de muncă şi eliberarea din funcţie a personalului de probaţiune"

	
	32.Nemodificat


	

	37. 
	31.La articolul 45, alineatele (1) şi (2) se modifică şi vor avea următorul cuprins:

(1) Suspendarea raporturilor de muncă ale personalului de probaţiune poate interveni de drept, prin acordul părţilor sau prin actul unilateral al angajatorului sau al angajatului, în condiţiile legii."
(2) Suspendarea raporturilor de muncă are ca efect suspendarea prestării muncii de către personalul de probaţiune şi a plăţii drepturilor de natură salarială."


	
	33.Nemodificat


	

	38. 
	32.La articolul 45, alineatul (3) se abrogă.


	
	34.Alineatul (3) al articolului 45 se abrogă.
Autor: Comisia juridică


	

	39. 
	33.Articolul 46 se abrogă.

	
	35.Nemodificat
	

	40. 
	34.Articolul 47 se abrogă.


	
	36.Nemodificat


	

	41. 
	35.Articolul 49 se abrogă.


	
	37.Nemodificat


	

	42. 
	36.Articolul 50 se modifică şi va avea următorul cuprins:

(1) Suspendarea raporturilor de muncă şi reluarea activităţii se dispun sau se constată prin ordin al ministrului justiţiei care se comunică persoanei în termen de 5 zile lucrătoare de la data emiterii.
"Art. 50. - 
(2) Pe perioada suspendării postul se păstrează."


	
	38.Nemodificat


	

	43. 
	37.Articolul 51 se abrogă.

	
	39.Nemodificat


	

	44. 
	38.La articolul 52 alineatul (1), litera f) se modifică şi va avea următorul cuprins:

"f) incapacitatea profesională dovedită pe baza evaluării anuale a performanţelor profesionale individuale;"


	
	40.Nemodificat


	

	45. 
	39.La articolul 54, alineatele (2) şi (3) se modifică şi vor avea următorul cuprins:

"(2) Ordinul ministrului justiţiei de eliberare din funcţie se comunică persoanei în cauză şi trebuie să conţină, în mod obligatoriu, motivele care determină eliberarea din funcţie şi, după caz, durata preavizului.
(3) Împotriva ordinului de eliberare din funcţie se poate face contestaţie la instanţa judecătorească competentă, potrivit legii."

	
	41.Nemodificat


	

	46. 
	40.După articolul 57 se introduc două noi articole, art. 571 şi art. 572, cu următorul cuprins:

(1) Personalul de probaţiune are dreptul la concedii medicale şi la alte concedii, în conformitate cu legislaţia în vigoare.
"Art. 571.- 
(2) Personalul de probaţiune are dreptul la concediu plătit de 10 zile lucrătoare pentru susţinerea examenului de definitivare sau promovare în grade profesionale.

(1) Personalul de probaţiune are dreptul la atribuirea unei locuinţe de serviciu dacă, în localitatea unde îşi desfăşoară activitatea, acesta, soţul/soţia sau copiii aflaţi în întreţinerea lor nu beneficiază de locuinţă proprietate personală ori nu li s-a atribuit locuinţă de către autorităţile administraţiei publice locale.
Art. 572.- 
(2) Au dreptul la locuinţă de serviciu şi cei delegaţi, detaşaţi sau transferaţi în altă localitate decât cea de domiciliu, dacă ei, soţul/soţia sau copiii aflaţi în întreţinerea lor nu au în proprietate o locuinţă în localitatea în care sunt delegaţi, detaşaţi sau transferaţi. În acest caz, personalul delegat sau detaşat nu mai beneficiază de dreptul prevăzut la art. 42 alin. (1) lit. b).

(3) Personalul de probaţiune, inclusiv soţul/soţia sau copiii  aflaţi în întreţinere, care a înstrăinat o locuinţă proprietate personală după data numirii în funcţie în localitatea în care solicită dreptul prevăzut la alin. (1), nu mai beneficiază de acest drept.

(4) Locuinţele de serviciu nu pot fi vândute personalului de probaţiune."


	
	42.Nemodificat


	

	47. 
	41.Articolul 69 se modifică şi va avea următorul cuprins:

Personalului de probaţiune îi este interzis:
"Art. 69. - 
a) să aibă calitatea de comerciant persoană fizică;

b) să aibă calitatea de membru în organele de conducere, administrare sau control la societăţi civile, societăţi comerciale, inclusiv bănci sau alte instituţii de credit, societăţi de asigurare sau financiare, companii naţionale, societăţi naţionale ori regii autonome;
c) să aibă calitatea de membru al unui grup de interes economic."


	
	43.Nemodificat

"a) să desfăşoare activităţi comerciale, direct sau prin persoane interpuse;

b) să aibă calitatea de asociat sau de membru în organele de conducere, administrare sau control la societăţi civile, societăţi comerciale, inclusiv bănci sau alte instituţii de credit, societăţi de asigurare ori financiare, companii naţionale, societăţi naţionale ori regii autonome;

Autor: Comisia juridică

c) Nemodificat

(2) Prevederile alin. (1) lit. b) nu sunt aplicabile în cazul societăţilor civile profesionale, constituite potrivit legii, în care personalul de probaţiune are calitatea de asociat. "
Autor: Comisia juridică


	Este necesară introducerea unei nuanţe în ceea ce priveşte interdicţia personalului de probaţiune de a avea calitatea de membru în organele de conducere, administrare sau control la societăţi civile, prin oferirea posibilităţii acestuia de a avea calităţile anterior menţionate în societăţile civile profesionale. Modificarea este necesară deoarece art. 70 alin. (5) oferă personalului de probaţiune posibilitatea de a ocupa funcţii sau de a îndeplini activităţi şi în alte domenii, în specialitatea diplomei de licenţă prevăzută la art. 20 alin. (1) lit. f), care nu sunt în legătură cu atribuţiile exercitate în calitate de personal de probaţiune din fişa postului. Având în vedere că unii dintre consilierii de probaţiune pot avea specializarea psihologie sau asistenţă socială, după cum prevede art. 20 din lege, aceştia pot exercita activităţi în specialitatea licenţei, cu respectarea condiţiilor de organizare şi exercitare a profesiei impuse prin alte acte normative. Un exemplu în acest sens îl constituie posibilitatea de a exercita profesia de psiholog conform prevederilor Legii nr. 213/2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România, care în art. 13 prevede că: pentru exercitarea profesiei, psihologii cu drept de liberă practică pot înfiinţa, la alegere, potrivit legii, cabinete individuale, cabinete asociate, societăţi civile profesionale sau îşi pot desfăşura activitatea în temeiul unor contracte de muncă, potrivit legii. O prevedere similară se regăseşte şi în art. 9 alin. (2) din Legea nr. 466 din  4 noiembrie 2004 privind Statutul asistentului social care prevede că asistenţii sociali pot opta să înfiinţeze cabinete individuale, cabinete asociate sau societăţi civile profesionale, în condiţiile legii.

	48. 
	42.La articolul 70, alineatul (5) se modifică şi va avea următorul cuprins:
"(5) Personalul de probaţiune poate ocupa funcţii sau îndeplini activităţi în domeniul didactic, al cercetării ştiinţifice şi al creaţiei literar-artistice."

	
	44.Alineatul (5) al articolului 70 se modifică  şi va avea următorul cuprins:

Autor: Comisia juridică

(5) Nemodificat


	În acord cu cerinţele de tehnică legislativă.


	49. 
	43.La articolul 70, după alineatul (5) se introduc două noi alineate, alin. (6) şi alin. (7), cu următorul cuprins:
"(6) Personalul de probaţiune poate ocupa funcţii sau îndeplini activităţi şi în alte domenii, în specialitatea diplomei de licenţă prevăzută la art. 20 alin. (1) lit. f), care nu sunt în legătură cu atribuţiile exercitate în calitate de personal de probaţiune din fişa postului.

(7) Personalul de probaţiune este obligat să înştiinţeze Direcţia de probaţiune cu privire la ocuparea unor funcţii prin cumul ori cu privire la îndeplinirea unor activităţi, în condiţiile alin. (5) şi (6), pentru verificarea respectării prevederilor referitoare la incompatibilităţi şi interdicţii."

	
	45.După alineatul (5) al articolului 70 se introduc două noi alineate, alin. (6) şi (7) cu următorul cuprins:

Autor: Comisia juridică

(6) Nemodificat


	În acord cu cerinţele de tehnică legislativă.


	50. 
	44.La articolul 71, după alineatul (2) se introduce un nou alineat, alineatul (21), cu următorul cuprins:

"(21) Inspectorul de probaţiune care a participat la realizarea unei inspecţii într-un serviciu de probaţiune nu va putea să facă parte din comisia de cercetare a abaterilor disciplinare constituită pentru a cerceta fapte constatate cu ocazia desfăşurării acelei inspecţii."


	
	46.După alineatul (2) al articolului 71 se introduce un nou alineat, alin. (21) cu următorul cuprins:

Autor: Comisia juridică

(21) Nemodificat


	În acord cu cerinţele de tehnică legislativă.


	51. 
	45.La articolul 71, alineatul (3) se modifică şi va avea următorul cuprins:
"(3) Persoana aflată în una dintre situaţiile prevăzute la alin. (1), (2) sau (21) este obligată să îl înştiinţeze în scris despre aceasta pe şeful ierarhic superior, în termen de maximum 3 zile lucrătoare de la data luării la cunoştinţă de existenţa situaţiei de incompatibilitate."


	
	47.Alineatul (3) al articolului 71 se modifică  şi va avea următorul cuprins:

Autor: Comisia juridică

(3) Nemodificat


	În acord cu cerinţele de tehnică legislativă.

	52. 
	46.După articolul 71 se introduce un nou articol, art. 711, cu următorul cuprins:

(1) Personalul de probaţiune este în conflict de interese dacă se află în una dintre următoarele situaţii:
"Art. 711.- 
a) este chemat să rezolve cereri, să ia decizii sau să participe la luarea deciziilor cu privire la persoane aflate în evidenţa serviciului de probaţiune cu care are relaţii cu caracter patrimonial;

b) interesele sale patrimoniale, ale soţului, ale rudelor sale ori ale afinilor săi până la gradul IV inclusiv pot influenţa deciziile pe care trebuie să le ia în exercitarea funcţiei.

(2) Prevederile art. 71 alin. (3) şi (4) se aplică în mod corespunzător."


	
	48.Nemodificat


	

	53. 
	47.La articolul 74 alineatul (1), litera f) se abrogă.


	
	49.Nemodificat


	

	54. 
	48.La articolul 74, alineatul (4) se abrogă.


	
	50.Alineatul (4) al articolului 74 se abrogă.

Autor: Comisia juridică


	

	55. 
	49.Articolul 75 se modifică şi va avea următorul cuprins:

(1) Sancţiunea disciplinară prevăzută la art. 74 alin. (1) lit. a) se poate aplica direct de către şeful serviciului, pentru consilierii de probaţiune, sau de directorul direcţiei de specialitate, pentru şefii serviciilor şi inspectorii de probaţiune, în termen de 30 de zile calendaristice de la data luării la cunoştinţă de săvârşirea abaterii disciplinare, dar nu mai târziu de un an de la data săvârşirii faptei. Dacă, în raport cu gravitatea faptei apreciate ca fiind abatere, şeful serviciului de probaţiune sau, după caz, directorul direcţiei de specialitate consideră că se impune aplicarea unei alte sancţiuni disciplinare, în termen de 30 de zile de la data luării la cunoştinţă de săvârşirea abaterii disciplinare acesta sesizează direcţia de specialitate ori, după caz, ministrul justiţiei, în vederea constituirii comisiei de disciplină.
"Art. 75 
(2) Sancţiunile disciplinare prevăzute la art. 74 alin. (1) lit. b)-e) se aplică de ministrul justiţiei, la propunerea comisiei de disciplină. Comisiile de disciplină se constituie, prin ordin al ministrului justiţiei, din reprezentanţi ai direcţiei de specialitate. Dacă procedura cercetării disciplinare se desfăşoară faţă de un inspector de probaţiune, din comisie face parte şi un reprezentant al Direcţiei resurse umane din cadrul Ministerului Justiţiei.
(3) Modul de desfăşurare a activităţii comisiei de disciplină se stabileşte prin regulament aprobat prin ordin al ministrului justiţiei.

(4) Sancţiunile disciplinare prevăzute la art. 74 alin. (1) lit. b)- f) nu pot fi aplicate decât după cercetarea prealabilă a faptei săvârşite.
(5) Persoana supusă cercetării disciplinare prealabile va fi convocată în scris în faţa comisiei de disciplină, în vederea audierii, precizându-se obiectul, data, ora şi locul întrevederii. Audierea trebuie consemnată în scris sau înregistrată audio, sub sancţiunea nulităţii.
(6) În cadrul cercetării se vor stabili faptele şi urmările acestora, împrejurările în care au fost săvârşite, existenţa sau inexistenţa vinovăţiei, precum şi orice alte date concludente.

(7) În cursul cercetării disciplinare prealabile, persoana cercetată are dreptul să formuleze şi să susţină toate apărările în favoarea sa, aducând toate probele pe care le consideră necesare. Ea are dreptul să cunoască toate actele cercetării.
(8) Refuzul persoanei cercetate de a colabora la derularea cercetării disciplinare prealabile se constată prin proces-verbal şi nu împiedică finalizarea acesteia.
(9) Cercetarea disciplinară prealabilă se finalizează prin propunerea comisiei adresată ministrului justiţiei privind aplicarea sau neaplicarea unei sancţiuni disciplinare, avându-se în vedere criteriile prevăzute la art. 74 alin. (3).

(10) La propunerea comisiei de disciplină, ministrul justiţiei aplică, prin ordin, una dintre sancţiunile disciplinare prevăzute la art. 74 alin. (1), în termen de 30 de zile calendaristice de la data înregistrării propunerii, dar nu mai târziu de un an de la data săvârşirii faptei."


	
	51.Nemodificat

"Art. 75 -  (1) Sancţiunea disciplinară prevăzută la art. 74 alin. (1) lit. a) se poate aplica direct de către şeful serviciului, pentru consilierii de probaţiune, sau de directorul direcţiei de specialitate, pentru consilierii de probaţiune, şefii serviciilor şi inspectorii de probaţiune, în termen de 30 de zile calendaristice de la data luării la cunoştinţă de săvârşirea abaterii disciplinare, dar nu mai târziu de un an de la data săvârşirii faptei. Dacă, în raport cu gravitatea faptei apreciate ca fiind abatere, şeful serviciului de probaţiune sau, după caz, directorul direcţiei de specialitate consideră că se impune aplicarea unei alte sancţiuni disciplinare, în termen de 30 de zile de la data luării la cunoştinţă de săvârşirea abaterii disciplinare acesta sesizează direcţia de specialitate ori, după caz, ministrul justiţiei, în vederea constituirii comisiei de disciplină.
(2) Sancţiunile disciplinare prevăzute la art. 74 alin. (1) lit. b) - g) se aplică de ministrul justiţiei, la propunerea comisiei de disciplină. Comisiile de disciplină se constituie, prin ordin al ministrului justiţiei, din reprezentanţi ai direcţiei de specialitate. Dacă procedura cercetării disciplinare se desfăşoară faţă de un inspector de probaţiune, din comisie face parte şi un reprezentant al Direcţiei resurse umane din cadrul Ministerului Justiţiei.

(3) Nemodificat

(4) Sancţiunile disciplinare prevăzute la art. 74 alin. (1) lit. b) - g) nu pot fi aplicate decât după cercetarea prealabilă a faptei săvârşite. "
Autor: Comisia juridică

(5) Nemodificat

(6) Nemodificat

(7) Nemodificat

(8) Nemodificat

(9) Nemodificat

(10) Nemodificat


	Reglementarea posibilităţii directorului Direcţiei de Probaţiune de a aplica direct sancţiunea avertismentului unui consilier de probaţiune este necesară, având în vedere că în practică pot apărea situaţii când directorul ia cunoştinţă nemijlocit de săvârşirea unei abateri disciplinare de către un consilier de probaţiune sau există situaţii când şeful serviciului, din anumite motive nu aplică sancţiunea, deşi este necesară o atenţionare a persoanei în cauză asupra conduitei sale.

Modificarea alin. (2) şi (4) este necesară, deoarece şi sancţiunea prevăzută la lit. g) poate fi aplicată numai de către ministrul justiţiei, după cercetarea prealabilă a faptei săvârşite. În urma republicării legii, lit. g) va deveni lit. f) care a fost abrogată, însă până la acel moment, se impune îndreptarea erorii materiale din textul ordonanţei.

	56. 
	50.Articolul 76 se modifică şi va avea următorul cuprins:

(1) Ordinul sau decizia prin care s-a aplicat sancţiunea disciplinară se comunică persoanei sancţionate în termen de 5 zile de la data emiterii."Art. 76 . - 
(2) Împotriva sancţiunii disciplinare aplicate potrivit prevederilor art. 75 alin. (1) persoana în cauză poate face contestaţie la directorul direcţiei de specialitate sau, în cazul în care sancţiunea a fost aplicată de directorul Direcţiei de probaţiune, la ministrul justiţiei, în termen de 30 de zile de la comunicarea deciziei prin care s-a aplicat sancţiunea. Soluţionarea contestaţiei se face în termen de 30 de zile de la depunerea acesteia.

(3) Ordinul sau decizia de sancţionare se ataşează dosarului profesional al angajatului.
(4) Persoana nemulţumită de sancţiunea aplicată se poate adresa instanţei de judecată competente, potrivit legii."
	
	52.Nemodificat


	

	57. 
	Art. II - Personalul care, la data intrării în vigoare a prezentei ordonanţe, este încadrat pe funcţiile de consilier de probaţiune, şef serviciu şi inspector de probaţiune se consideră că îndeplineşte condiţiile legale pentru ocuparea funcţiilor în care este numit şi îşi păstrează gradul profesional deţinut.


	
	Art. II - Nemodificat


	

	58. 
	Art. III - Personalul încadrat în funcţia de şef serviciu se consideră învestit în funcţie pe un mandat de 4 ani, de la data intrării în vigoare a prezentei ordonanţe.


	
	Art. III - Nemodificat


	

	59. 
	Art. IV - În cuprinsul legislaţiei, expresiile "personal din serviciile de probaţiune" sau, după caz, "angajaţii din serviciile de probaţiune" se înlocuiesc cu expresia "personal de probaţiune", cu excepţia situaţiilor în care prevederea legală are în vedere doar personalul serviciilor de probaţiune organizate pe lângă fiecare tribunal.
	
	Art. IV - Nemodificat


	

	60. 
	Art. V - 2005/36/CEPrezenta ordonanţă transpune prevederile Directivei  a Parlamentului European şi a Consiliului din 7 septembrie 2005 privind recunoaşterea calificărilor profesionale, publicată în Jurnalul Oficial al Uniunii Europene, seria L, nr. 255 din 30 septembrie 2005.


	
	Art. V - Nemodificat


	

	61. 
	Art. VI - 123/2006Legea nr.  privind statutul personalului din serviciile de probaţiune, publicată în Monitorul Oficial al României, Partea I, nr. 407 din 10 mai 2006, cu modificările şi completările aduse prin prezenta ordonanţă, se va republica după aprobarea acesteia prin lege, dându-se textelor o nouă numerotare.


	
	Art. VI - Nemodificat

